Page:A Treasury of South African Poetry.djvu/66

 We even trusted one anither— Or verra near; To help oorsels ilk helped the tither, An' didna spier.

An' a' oor doin's, wrang or right, Have aye fand favour in Thy sight: Noo I'm a laird an' he's a knight. But still a drappie Add to my cup, for I'm no quite Completely happy.

Thou kenst I'm noo an M.L.C., I signed the pledge, an' I agree The Bible reprobates a lee; But after a', Sic a sma' thing 'twixt You an' me Is nocht ava!

I canna' thole the Doctor's way, He treats me as inferior clay; He'll neither daff wi' me nor play A game o' cartes: O Lord, confound and blast, I pray, His takin' arts!

Forbye, they didna' treat me fair: That railway business fashed me sair, An' the Excise on drink was mair Than I could stan'— Thou kenst I had a muckle store O' dop on han'.